CELEX: 32021D0286
Language: sl
Date: 2021-02-22 00:00:00
Title: Sklep Sveta (SZVP) 2021/286 z dne 22. februarja 2021 o spremembi Sklepa (SZVP) 2018/1248 o imenovanju posebnega predstavnika Evropske unije za mirovni proces na Bližnjem vzhodu

23.2.2021   
               
               
                  SL
               
               
                  Uradni list Evropske unije
               
               
                  L 62/53
               
            
         SKLEP SVETA (SZVP) 2021/286
         z dne 22. februarja 2021
         o spremembi Sklepa (SZVP) 2018/1248 o imenovanju posebnega predstavnika Evropske unije za mirovni proces na Bližnjem vzhodu
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 33 in člena 31(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. septembra 2018 sprejel Sklep (SZVP) 2018/1248 (1) o imenovanju Susanne TERSTAL za posebno predstavnico Evropske unije (PPEU) za mirovni proces na Bližnjem vzhodu.
                  
               
                     (2)
                  
                  
                     Svet je 25. februarja 2020 sprejel Sklep (SZVP) 2020/250 (2) o podaljšanju mandata Susanne TERSTAL kot PPEU za mirovni proces na Bližnjem vzhodu. Mandat PPEU se izteče 28. februarja 2021.
                  
               
                     (3)
                  
                  
                     Mandat PPEU za mirovni proces na Bližnjem vzhodu bi bilo treba podaljšati za nadaljnje obdobje dveh mesecev, in sicer v okviru referenčnega finančnega zneska, določenega v členu 5(1) Sklepa (SZVP) 2018/1248, kakor je bil spremenjen s Sklepom (SZVP) 2020/250.
                  
               
                     (4)
                  
                  
                     PPEU za mirovni proces na Bližnjem vzhodu bo mandat izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
                  
               SPREJEL NASLEDNJI SKLEP:
         
            Člen 1
            Člen 1 Sklepa (SZVP) 2018/1248 se nadomesti z naslednjim:
            
               
                  „Člen 1
                  Posebni predstavnik Evropske unije
                  Mandat Susanne TERSTAL kot posebne predstavnice Evropske unije (PPEU) za mirovni proces na Bližnjem vzhodu se podaljša do 30. aprila 2021.“
               
            
         
         
            Člen 2
            Ta sklep začne veljati na dan sprejetja.
         
         
            V Bruslju, 22. februarja 2021
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  Sklep Sveta (SZVP) 2018/1248 z dne 18. septembra 2018 o imenovanju posebnega predstavnika Evropske unije za mirovni proces na Bližnjem vzhodu (UL L 235, 19.9.2018, str. 9).
         
            (2)  Sklep Sveta (SZVP) 2020/250 z dne 25. februarja 2020 o spremembi Sklepa (SZVP) 2018/1248 o imenovanju posebnega predstavnika Evropske unije za mirovni proces na Bližnjem vzhodu (UL L 54 I, 26.2.2020, str. 3).